# Àlex Márquez i Alentà

Àlex Márquez i Alentà (Cervera, 23 d'abril de 1996) és un pilot de motociclisme català que va ser dues vegades Campió del món (de Moto3 el 2014 i de Moto2 el 2019). Germà petit de Marc Márquez, el 2014 tots dos van esdevenir la primera parella de germans a guanyar sengles títols mundials de motociclisme el mateix any (Àlex el de Moto3 i Marc el de MotoGP), una gesta que van repetir el 2019 quan Álex va guanyar el de Moto2 i Marc el de MotoGP.
Des del 2020, Àlex Márquez competeix a MotoGP amb el seu germà Marc. Actualment corre per a l'equip satèl·lit Ducati Gresini Racing.

## Carrera esportiva
### CEV (2010-2012)

Àlex Márquez va debutar al campionat d'Espanya de velocitat (CEV Buckler) en la categoria de 125cc la temporada del 2010, competint amb l'equip Monlau Competición al costat d'Àlex Rins i Niklas Ajo. Márquez no va participar en la cursa inaugural del campionat al Circuit de Barcelona-Catalunya ja que no tenia l'edat reglamentària per a fer-ho (no va fer els catorze anys fins a cinc dies després de la cursa). Va acabar onzè en la seva primera cursa (a Albacete), es va retirar a Jerez per problemes a l'embragatge i va acabar setè i sisè respectivament a Motorland Aragón i Albacete, abans de retirar-se de les dues últimes curses a Xest i Jerez. Va acabar onzè a la classificació final del campionat.
El 2011, Márquez va lluitar amb Rins pel títol i el campió fou finalment Rins. Márquez va guanyar dues curses durant la temporada –a Motorland Aragón i Albacete– i va acabar subcampió, amb 12 punts menys que Rins. Amb el canvi del campionat al reglament de Moto3 per a la temporada del 2012, Márquez va tornar a guanyar dues curses, a Albacete i Navarra, i va acabar guanyant el campionat després d'un quart lloc a Albacete.

### Moto3
#### Ambrogio Next Racing (2012)

Àlex Márquez va debutar al campionat del món de Moto3 com a comodí al Gran Premi d'Espanya del 2012. En condicions meteorològiques difícils, va poder sumar punts amb un dotzè lloc. També va fer aparicions com a comodí a Estoril i Catalunya, anotant punts en ambdues ocasions (quinzè i sisè, respectivament). Després del descans de mitja temporada, Márquez va passar a competir a temps complet al campionat a partir del Gran Premi d'Indianapolis amb l'equip Ambrogio Racing en substitució de Simone Grotzkyj. Va anotar punts en quatre de les vuit curses restants i, finalment, va acabar la temporada en vintena posició.

#### Estrella Galicia 0,0 (2013–2014)

El 2013 va fitxar per l'equip Estrella Galicia 0,0, que disposava de motos KTM, on tingué Àlex Rins de company. Després d'haver acabat diverses vegades quart o cinquè a les curses durant la primera meitat de la temporada, Márquez va aconseguir el seu primer podi al Gran Premi d'Indianapolis amb un segon lloc darrere de Rins. Més tard, Márquez va aconseguir tres tercers llocs consecutius a Silverstone, Misano i Motorland Aragón abans d'aconseguir la primera victòria de la seva carrera al Gran Premi del Japó. Va acabar la temporada en la quarta posició final.
El 2014, Márquez i Rins van continuar al mateix campionat i van començar la temporada com a favorits. Malgrat tot, en el primer terç de la temporada van ser superats pel pilot d'Ajo Motorsport Jack Miller, que va guanyar tres de les cinc curses inicials. Márquez va aconseguir victòries successives a Catalunya i Assen i va poder reduir la diferència amb Miller de 44 punts a 7. Tot seguit, Márquez va encetar al Gran Premi de Gran Bretanya una sèrie de cinc curses seguides acabant entre els dos primers (amb victòria inclosa a Motegi), que li va permetre d'avançar Miller a la classificació provisional amb una diferència de 25 punts. Tot i que Miller va guanyar dues de les tres últimes curses, un tercer lloc a la ronda final a Xest va permetre que Márquez aconseguís el títol per només dos punts de diferència. Amb això, ell i el seu germà Marc es van convertir en els primers germans a guanyar sengles títols mundials de motociclisme.

### Moto2
#### EG 0,0 Marc VDS (2015-2019)

El 2015, Márquez va pujar a la categoria de Moto2 amb l'equip Estrella Galicia 0,0 Marc VDS i va acabar catorzè al campionat. El 2016 va fer una temporada una mica millor i va aconseguir el seu primer podi de Moto2 al Gran Premi d'Aragó, acabant l'any en tretzè lloc.
El 2017 va ser un any de consolidació per a Àlex Márquez, ja que va guanyar la seva primera cursa de Moto2 al Gran Premi d'Espanya i va acabar una temporada molt més consistent en el quart lloc de la general. El 2018 va repetir aquest resultat tot i no guanyar cap cursa.
Àlex va guanyar el campionat del món de Moto2 el 2019 i es va repetir un altre doble campionat per als germans Márquez, un èxit que els valgué ser anomenats esportista català de l'any. Al mateix temps, Àlex Márquez va esdevenir el primer campió a guanyar títols de Moto3 i Moto2.

### MotoGP
#### Repsol Honda Team (2020)

De cara a la temporada del 2020, Márquez es va unir al seu germà Marc a l'equip Repsol Honda en substitució de Jorge Lorenzo, que s'havia retirat al final de la temporada del 2019. Márquez va ascendir de manera inesperada a MotoGP quan encara estava contractat per Marc VDS per al mundial de Moto2 del 2020 després de l'anunci de la retirada de Lorenzo al novembre del 2019 (els contractes de Moto2 es poden rescindir si al pilot se li ofereix una plaça a MotoGP). L'antic lloc de Márquez a Moto2 per al 2020 l'ocupà el mallorquí Augusto Fernández.
Tot i haver aconseguit dos segons llocs durant la temporada, Àlex Márquez va acabar el campionat en catorzena posició i Repsol Honda no li va renovar el contracte per al 2021, sinó que oferí el seu lloc a Pol Espargaró.

#### LCR Honda Castrol (2021–2022)

El 2021, Márquez va entrar a l'equip LCR Honda Castrol com a company de Takaaki Nakagami. La temporada del 2022, Márquez va continuar a l'equip LCR.

#### Gresini Racing MotoGP (2023-actualitat)

De cara a la temporada del 2023, Àlex Márquez va entrar a l'equip Gresini Racing MotoGP com a company de Fabio Di Giannantonio.

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició | Títols |
| 2012 | Moto3 | Suter Honda | Estrella Galicia 0,0 | 11 | 0 | 0 | 0 | 1 | 27 | 20è | – |
| 2012 | Moto3 | Suter Honda | Ambrogio Next Racing | 11 | 0 | 0 | 0 | 1 | 27 | 20è | – |
| 2013 | Moto3 | KTM | Estrella Galicia 0,0 | 17 | 1 | 5 | 0 | 3 | 213 | 4t | – |
| 2014 | Moto3 | Honda | Estrella Galicia 0,0 | 18 | 3 | 10 | 3 | 3 | 278 | 1r | 1 |
| 2015 | Moto2 | Kalex | EG 0,0 Marc VDS | 18 | 0 | 0 | 0 | 0 | 73 | 14è | – |
| 2016 | Moto2 | Kalex | EG 0,0 Marc VDS | 17 | 0 | 1 | 0 | 0 | 69 | 13è | – |
| 2017 | Moto2 | Kalex | EG 0,0 Marc VDS | 17 | 3 | 6 | 3 | 3 | 201 | 4t | – |
| 2018 | Moto2 | Kalex | EG 0,0 Marc VDS | 18 | 0 | 6 | 3 | 2 | 173 | 4t | – |
| 2019 | Moto2 | Kalex | EG 0,0 Marc VDS | 19 | 5 | 10 | 6 | 5 | 262 | 1r | 1 |
| 2020 | MotoGP | Honda | Repsol Honda Team | 14 | 0 | 2 | 0 | 0 | 74 | 14è | – |
| 2021 | MotoGP | Honda | LCR Honda Castrol | 18 | 0 | 0 | 0 | 0 | 70 | 16è | – |
| 2022 | MotoGP | Honda | LCR Honda Castrol | 20 | 0 | 0 | 0 | 0 | 50 | 17è | – |
| 2023 | MotoGP | Ducati | Gresini Racing MotoGP | 17 | 0 | 2 | 1 | 2 | 177 | 9è | – |
| 2024 | MotoGP | Ducati | Gresini Racing MotoGP | 20 | 0 | 1 | 0 | 0 | 173 | 8è | – |
| Total | Total | Total | Total | 224 | 12 | 43 | 16 | 19 | 1840 | | 2 |

### Per categoria

| Categoria | Temporada | 1a Cursa | 1r Podi | 1a Victòria | Curses | Victòries | Podis | Poles | FLaps | Pts | Títols |
| Moto3 | 2012–2014 | 2012 Espanya | d'Indianàpolis | 2013 Japó | 46 | 4 | 15 | 3 | 7 | 518 | 1 |
| Moto2 | 2015–2019 | 2015 Qatar | 2016 Aragó | 2017 Espanya | 89 | 8 | 23 | 12 | 10 | 778 | 1 |
| MotoGP | 2020–actualitat | 2020 Espanya | 2020 França | | 89 | 0 | 5 | 1 | 2 | 544 | 0 |
| Total | 2012–actualitat | 2012–actualitat | 2012–actualitat | 2012–actualitat | 224 | 12 | 43 | 16 | 19 | 1840 | 2 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Cursa | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Sprint | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Sprint va ser introduïda la temporada del 2023
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida; les posicions en superíndex són les de la cursa Sprint)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2012 | Moto3 | Suter Honda | QAT | ESP 12 | POR 15 | FRA | CAT 6 | GBR | NED | GER | ITA | INP Ret | CZE 21 | SM Ret | ARA 15 | JPN 14 | MAL 14 | AUS 9 | VAL Ret | | | | 20è | 27 |
| 2013 | Moto3 | KTM | QAT 4 | AME Ret | ESP 23 | FRA 5 | ITA 5 | CAT 4 | NED 5 | GER 5 | INP 2 | CZE 5 | GBR 3 | SM 3 | ARA 3 | MAL 4 | AUS 4 | JPN 1 | VAL 4 | | | | 4t | 213 |
| 2014 | Moto3 | Honda | QAT 2 | AME Ret | ARG 2 | ESP 7 | FRA 5 | ITA Ret | CAT 1 | NED 1 | GER 4 | INP 6 | CZE 4 | GBR 2 | SM 2 | ARA 2 | JPN 1 | AUS 2 | MAL 5 | VAL 3 | | | 1r | 278 |
| 2015 | Moto2 | Kalex | QAT 11 | AME 15 | ARG 15 | ESP 9 | FRA Ret | ITA 12 | CAT 11 | NED 9 | GER 18 | INP 10 | CZE 4 | GBR 4 | SM Ret | ARA Ret | JPN 18 | AUS 9 | MAL Ret | VAL 12 | | | 14è | 73 |
| 2016 | Moto2 | Kalex | QAT Ret | ARG Ret | AME 11 | ESP Ret | FRA Ret | ITA 16 | CAT 18 | NED 8 | GER Ret | AUT 6 | CZE 5 | GBR 25 | SM 10 | ARA 2 | JPN Ret | AUS DNS | MAL 7 | VAL Ret | | | 13è | 69 |
| 2017 | Moto2 | Kalex | QAT 5 | ARG 21 | AME 4 | ESP 1 | FRA 4 | ITA 3 | CAT 1 | NED 6 | GER Ret | CZE 2 | AUT 2 | GBR 14 | SM DNS | ARA Ret | JPN 1 | AUS 6 | MAL Ret | VAL 5 | | | 4t | 201 |
| 2018 | Moto2 | Kalex | QAT 3 | ARG 5 | AME 2 | ESP Ret | FRA 2 | ITA 5 | CAT 3 | NED 3 | GER 13 | CZE Ret | AUT Ret | GBR C | SM 18 | ARA 4 | THA Ret | JPN 4 | AUS 7 | MAL 7 | VAL 3 | | 4t | 173 |
| 2019 | Moto2 | Kalex | QAT 7 | ARG 3 | AME 5 | ESP 24 | FRA 1 | ITA 1 | CAT 1 | NED Ret | GER 1 | CZE 1 | AUT 2 | GBR Ret | SM 3 | ARA 3 | THA 5 | JPN 6 | AUS 8 | MAL 2 | VAL 30 | | 1r | 262 |
| 2020 | MotoGP | Honda | ESP 12 | ANC 8 | CZE 15 | AUT 14 | STY 16 | SM 17 | EMI 7 | CAT 13 | FRA 2 | ARA 2 | TER Ret | EUR Ret | VAL 16 | POR 9 | | | | | | | 14è | 74 |
| 2021 | MotoGP | Honda | QAT Ret | DOH Ret | POR 8 | ESP Ret | FRA 6 | ITA 14 | CAT 11 | GER Ret | NED 14 | STY 9 | AUT 9 | GBR 8 | ARA Ret | SM 15 | AME 12 | EMI Ret | ALR 4 | VAL 13 | | | 16è | 70 |
| 2022 | MotoGP | Honda | QAT Ret | INA 13 | ARG 15 | AME Ret | POR 7 | ESP 13 | FRA 14 | ITA 14 | CAT 10 | GER Ret | NED 15 | GBR 17 | AUT 14 | SM 10 | ARA 12 | JPN 13 | THA 8 | AUS Ret | MAL 17 | VAL 17 | 17è | 50 |
| 2023 | MotoGP | Ducati | POR 5$^9$ | ARG 3$^5$ | AME Ret | ESP 8 | FRA Ret | ITA Ret | GER 7$^8$ | NED 6$^9$ | GBR Ret$^1$ | AUT 5$^4$ | CAT 6 | SM 11$^9$ | IND DNS | JPN | INA DNS | AUS 9 | THA Ret$^8$ | MAL 2$^1$ | QAT 6$^4$ | VAL 6$^8$ | 9è | 177 |
| 2024 | MotoGP | Ducati | QAT 6$^7$ | POR Ret | AME 15 | ESP 4 | FRA 10 | CAT 7 | ITA 9$^8$ | NED 7$^8$ | GER 3$^9$ | GBR 7$^6$ | AUT 10 | ARA Ret$^4$ | SM 6 | EMI 9 | INA Ret | JPN Ret$^7$ | AUS 15 | THA 10$^5$ | MAL 4$^4$ | SLD 4$^5$ | 8è | 173 |

## Referències

* ↑ «Àlex Márquez, 'the pistols'». elperiodico.cat. El Periódico, 06-11-2013. [Consulta: 10 novembre 2013].
* ↑ «La Roser Alentà, mare de Marc Márquez ens parla del seu fill». laxarxa.com. La Xarxa, 28-10-2012. Arxivat de l'original el 10 de novembre 2013. [Consulta: 10 novembre 2013].
* ↑ «Els Márquez entren al selecte grup dels germans campions». ara.cat. Ara, 10-11-2014. [Consulta: 10 novembre 2014].
* ↑ «Àlex Márquez» (en anglès). motogp.com. Arxivat de l'original el 16 de setembre 2013. [Consulta: 9 abril 2013].
* ↑ «Gran Premio bwin de España – Moto3 Entry list» (en anglès). MotoGP.com. Dorna Sports. [Consulta: 18 octubre 2015].
* ↑ «Red Bull Indianapolis Grand Prix – Moto3 Entry list» (en anglès). MotoGP.com. Dorna Sports. [Consulta: 18 octubre 2015].
* ↑ Morrison, Neil. «Marquez v Miller - round-by-round» (en anglès). Crash.net. Crash Media Group, 02-12-2014. [Consulta: 18 octubre 2015].
* ↑ «Alex Marquez – a new World Champion in the family» (en anglès). MotoGP.com. Dorna Sports, 09-11-2014. Arxivat de l'original el 2015-02-22. [Consulta: 9 novembre 2014].
* ↑ «Marquez clinches títol in third as Miller wins final race» (en anglès). MotoGP.com. Dorna Sports, 09-11-2014. [Consulta: 9 novembre 2014].
* ↑ «Moto2: Alex Marquez to Marc VDS» (en anglès). Crash.net. Crash Media Group, 01-09-2014. [Consulta: 1r setembre 2014].
* ↑ M., J. «Ona Carbonell i els germans Márquez, els millors del 2019». L'Esportiu, 04-12-2019. [Consulta: 14 agost 2021].
* ↑ Lopez Tovar, Antoni. «Jorge Lorenzo se retira: “Me di cuenta de que ya no era posible ganar”» (en castellà). La Vanguardia, 15-11-2019. [Consulta: 19 desembre 2020].
* ↑ «Alex Marquez Confirmed Alongside Brother Marc In Repsol Honda Team For 2020]» (en anglès). motomatters.com, 18-11-2019. [Consulta: 25 novembre 2019].
* ↑ «Moto2: Fernandez takes Marquez’s spot at Marc VDS» (en anglès). crash.net, 24-11-2019. [Consulta: 25 novembre 2019].
* ↑ Gonzalez, Nacho. «Marc Márquez y Pol Espargaró, un ‘team to dream’ para Honda en MotoGP 2021» (en castellà). Motociclismo, 23-02-2021. [Consulta: 14 agost 2021].
* ↑ «Ducati confirm Alex Marquez in talks to join Gresini» (en anglès), 24-06-2022.

## Enllaços externs

* Àlex Márquez i Alentà - Lloc web oficial (castellà)
Campions del Món de motociclisme de 125cc i Moto3$^1$ :
1949 - Pagani
1950 - Ruffo
1951 - Ubbiali
1952 - Sandford
1953 - Haas
1954 - Hollaus
1955 - Ubbiali
1956 - Ubbiali
1957 - Provini
1958 - Ubbiali
1959 - Ubbiali
1960 - Ubbiali
1961 - Phillis
1962 - Taveri
1963 - Anderson
1964 - Taveri
1965 - Anderson
1966 - Taveri
1967 - Ivy
1968 - Read
1969 - Simmonds
1970 - Braun
1971 - Nieto
1972 - Nieto
1973 - Andersson
1974 - Andersson
1975 - Pileri
1976 - Bianchi
1977 - Bianchi
1978 - Lazzarini
1979 - Nieto
1980 - Bianchi
1981 - Nieto
1982 - Nieto
1983 - Nieto
1984 - Nieto
1985 - Gresini
1986 - Cadalora
1987 - Gresini
1988 - Martínez
1989 - Crivillé
1990 - Capirossi
1991 - Capirossi
1992 - Gramigni
1993 - Raudies
1994 - Sakata
1995 - Aoki
1996 - Aoki
1997 - Rossi
1998 - Sakata
1999 - Alzamora
2000 - Locatelli
2001 - Poggiali
2002 - Vincent
2003 - Pedrosa
2004 - Dovizioso
2005 - Lüthi
2006 - Bautista
2007 - Talmácsi
2008 - Di Meglio
2009 - Simón
2010 - M. Márquez
2011 - Terol
2012 - Cortese
2013 - Viñales
2014 - À. Márquez
2015 - Kent
2016 - Binder
2017 - Mir
2018 - Martin
2019 - D. Porta
2020 - Arenas
2021 - Acosta
2022 - Guevara
2023 - Masià
2024 - Alonso :
$^1$El campionat de 125cc se substituí pel nou de Moto3 la temporada de 2012. :
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :